b'\n_START_ARTICLE_\nRudi Rizman\n_START_SECTION_\n\xc5\xbdivljenje in delo\n_START_PARAGRAPH_\nPo gimnaziji v Mariboru je diplomiral na Fakulteti za dru\xc5\xbebene vede (takrat FSPN), kjer je tudi magistriral. Podiplomsko se je izpopolnjeval na Oddelku za sociologijo na Harvardu ter 1979 doktoriral iz sociolo\xc5\xa1kih znanosti na Filozofski fakulteti v Ljubljani. Predaval je na Oddelku za sociologijo Filozofske fakultete Univerze v Ljubljani. Bil je predsednik znanstvenoraziskovalnega in\xc5\xa1tituta FF. Redno predava na Univerzi v Bologni in v Sarajevu ter ob\xc4\x8dasno na drugih univerzah in raziskovalnih ustanovah v tujini. Bil je odgovorni urednik \xc4\x8dasopisov Tribuna, Problemi in urednik Javnosti (The Public). Leta 1966 je postal \xc4\x8dlan mednarodnega Russellovega razsodi\xc5\xa1\xc4\x8da. Leta 1975 je bil \xc4\x8dlan komisije Jeana-Paula Sartra za podeljevanje alternativne (Anti-prix) Nobelove nagrade. Bil \xc4\x8dlan slovenskega Sveta za varstvo \xc4\x8dlovekovih in dr\xc5\xbeavljanskih pravic in slovenske delegacije pri Svetu za kulturno sodelovanje pri Svetu Evrope v Strasbourgu (1988-89). Je eden od ustanovnih \xc4\x8dlanov Mirovnega in\xc5\xa1tituta v Ljubljani. Leta 2018 je postal zaslu\xc5\xbeni profesor Univerze v Ljubljani.'